༄༅། །རི་ཆོས་མཚམས་ཀྱི་ཞལ་གདམས་ལས། མཚམས་ཀྱི་ཞལ་
གདམས་ཐར་ལམ་དཀར་པོ་ཞེས་བྱ་བ་བཞུགས་སོ། །ན་མོ་གུ་རུ་མ་ཧྭ་མུ་དྲ་
ཡེ༑ བཀའ་བརྒྱུད་རིན་པོ་ཆེ་ལ་ཕྱག་འཚལ་ལོ། །བཀའ་བརྒྱུད་རྣམ་ཐར་རི་
ཁྲོད་འགྲིམ་ལུགས་ནི། །ཡིད་ལ་ཤར་ཡང་ཉམས་སུ་མ་ལོན་ཕྱིར། །ཇི་བཞིན་
སྨྲ་བར་ཤེས་ཀྱང་སྨྲ་མི་སྤོབས། །རང་གིས་ལག་བླངས་ཉམས་སུ་ལོན་ཚོད་
ཙམ༑ །རང་འདྲའི་སྐལ་དམན་རྣམས་ལ་ཕན་སྲིད་པས། །འཕྲལ་དུ་ཡིད་ལ་
གང་ཤར་བཀོད་པ་ནི། །ཞེན་ལོག་སྒོམ་གྱི་རྐང་པ་ཡིན་པའི་ཕྱིར། །འཇིག་
རྟེན་ཚེ་འདིའི་བྱ་བ་ཐམས་ཅད་ནི། །བྲམ་ཟེའི་མདུན་དུ་བཤང་བ་
་བཤང་བ་བཞག་པ
བཞིན༑ །ཞེན་པ་གཏིང་ནས་ལོག་པ་གལ་ཆེ་གསུངས། །འཕྲལ་དུ་ཟས་གོས་
གནས་མལ་གལ་ཆེ་ཡང༌ ། །ཞག་གཅིག་ སྡོད་ པའི་མགྲོན་པོའི་བསམ་པ་
བཞིན༑ །ཡུན་རིང་མི་ཐོགས་འཆི་བ་ཡིད་ལ་བཅང༌། །ཤི་ནས་ལྷ་དང་མི་རུ་
སྐྱེས་ན་ཡང༌། །བདེ་སྐྱིད༌མི་རྟག་འགྱུར་བའི་སྡུག་བསྔལ་བསམ། །བླ་མེད་
བྱང་ཆུབ་འབྲས་བུ་མ་གཏོགས་པ། །འཁོར་བའི་བདེ་སྐྱིད་གང་ལའང་ཡིད་མི་
སྨོན༑ །དེ་ནི་འཁོར་བར་ཞེན་པ་ལྡོག་ལུགས་ཡིན། །དཔེར་ན་སྔོན་གྱི་བཀའ་
གདམས་པ་ཀུན་གྱིས། །དོ་དགོང་འཆི་བར་དོགས་ནས་མེ་མི་གསོ། །དེ་དོན་
ཆོས་ལ་བརྩོན་འགྲུས་བསྐུལ་ཕྱིར་ཡིན། །ནམ་ཡང་མི་རྟག་མྱུར་དུ་འཆི་ན་
ཡང་༑ །ལོ་འགའ་བྱང་ཆུབ་སྒྲུབ་ལོང་ཡོད་ཕྱིར་དང༌། །ཕྱི་མ་བདེ་ཆེན་ཞིང་
132

ཁམས་བགྲོད་ཕྱིར་དུ། །ཚེ་སྒྲུབ་བྱས་པས་བྱ་བཏང་མིན་མི་འགྱུར། །དཔེར་ན་
=,
"
དྭགས་པོས་སྒྲོལ་དཀར་བསྒྲུབས་པ་བཞིན། །དེ་ནས་ཕ་ཡུལ་ཞེན་པའི་འཁོར་
ཤིང་སྟེ། །གཉེན་ལ་གདུང་སེམས་དགྲ་ལ་སྡང་སེམས་འཕེལ། །དེ་ཕྱིར་ཕག་
གྲུ་རས་ཆེན་ལ་སོགས་པ།
འོན་ཀྱང་ཕ་ཡུལ་སྤངས་པའི་མི་ཡུལ་དུ། །ཆགས་སྡང་འཕེལ་ན་ཕ་ཡུལ་དེ་
རང་ཡིན། །ཕ་ཡུལ་ཡིན་ཡང་ཆགས་སྡང་ཆེར་མེད་ན། །མ་སྤང་ན་ཡང་བྱ་
བཏང་མིན་མི་འགྱུར། །དཔེར་ན་མར་དྭགས་ས་སྐྱ་འབྲི་སྟག་རྣམས། །ས་མིང་
བླ་མའི་མཚན་ལ་ཐོགས་དང་འདྲ། །ཕ་ཡུལ་མི་ཡུལ་གང་ན་འདུག་ཀྱང་འདྲ། །
སུ་ལའང་མཛའ་ཆེས་མཁོན་ཆེས་སྤང་བར་བྱ། །གཉེན་དང་ཉེ་དུ་འཁོར་བའི་
བཤལ་ཐག་སྟེ། །ཅི་ཡོད་བྱིན་ཀྱང་མི་མགུ་རེ་འཁང་མང༌། །ལེགས་པར་
དཔྱད་ན་འགྲོ་དྲུག་ཕ་མ་ཡིན། །དེ་ཕྱིར་ཉེ་དུར་ཧ་ཅང་གདུང་སེམས་སྤང༌། །
ཉེ་དུར་འཁོན་པའང་བྱ་བཏང་མ་ཡིན་ཏེ། །ཆོས་ལ་ཚུད་ན་ཉེ་དུ་ཐབས་ཀྱིས་
བསྐོར༑ །དེས་ནི་བསྟན་དང་ཉེ་དུ་གཉིས་ཀར་ཕན། །དཔེར་ན་འབྲི་སྟག་ས་
སྐྱའི་གདུང་རིགས་བཞིན། །རང་དྲིན་ཡོད་ཚེ་བུ་ཚ་དྲིན་དུ་ཆུགས། །སུ་ལ་སུ་
དགོས་ མི་ ཤེས་ བོད་ འབངས་ རྣམས། ། །དེ་ སྐད་ གུ་ རུ་ པདྨའི་ ཞལ་ ཆེམ་
གསུངས༑ །ནོར་རྫས་དགྲ་བོའི་གཡབ་མོ་སྡུག་བསྔལ་རྒྱུ། །མེད་ན་ ཐབས་
ཆག་ཡོད་ན་དགྲ་འདྲེའི་གཡབ། །ཅི་ཙམ་ཡོད་ཀྱང་མི་ངོམས་ད་རུང་འདོད། །
དེ་ཕྱིར་ཟས་ནོར་སེམས་ཀྱི་ཆགས་ཞེན་སྤང༌། །དབུལ་ཞིང་ཕོངས་ཀྱང་སྡིག་
པས་ནོར་མི་བསྒྲུབ། །བཀྲེས་ནས་ཤི་ཡང་མ་བྱིན་ལེན་པ་སྤང་། །དཔེར་ན་མི་
ལས་ཟྭ་ལ་དཀའ་ཐུབ་བཞིན། །ཆུ་དང་རྡེའུ་ས་སོགས་བཅུད་ལེན་བྱ། །དེ་ནི་
།ཕ་ཡུལ་སྤངས་ནས་ཕྱོགས་དེར་མ་ཕེབས་སྐད། །
ལ༠༨
༨,,,A-
133

འདོད་པའི་མཐའ་ནི་སྤང་བ་སྟེ། །ཟས་ཀྱི་ཕྱིར་དུ་མི་དགེ་སྤངས་བ་ཡིན། །
ཤུགས་ཀྱིས་བྱུང་ན་སྤང་ཡང་མི་དགོས་ཏེ། །ཟས་ཀྱི་རྣལ་འབྱོར་ལྡན་པས་
གང་བྱུང་སྤྱོད། །ཆང་དང་བསྔོས་ཤ་གཉིས་ནི་དུག་ལྟར་སྤང༌། །དགེ་སློང་དགེ་
ཚུལ་ཞུས་ནས་དགོང་བཅད་བྱ། །རྒྱུན་དུ་གདན་གཅིག་ཐུབ་ན་མཆོག་ ཡིན་
ནོ༑ །ཟས་ཞིམ་འདོད་ཕྱིར་སྡིག་པས་བསྒྲུབ་པ་དང༌། །ཅི་འདོད་ཡོད་ཀྱང་མི་
ཟ་དཀའ་ཐུབ་གཉིས། །གཉིས་ཀ་གོལ་ས་ཡིན་པར་ཐུབ་པས་གསུངས། །དེ་
ཡང་ཧ་ཅང་འགྲང་ཆེས་ལྟོགས་ཆེས་སྤང༌། །འགྲང་ལྟོགས་རན་པར་བྱ་བ་མི་
ལས་གསུངས། །ཟས་ཀྱི་མཆན་ནས་ཉེར་མཁོ་གོས་ཡིན་ཏེ། །གོས་ཀྱི་ཕྱིར་དུ་
མི་དགེ་མི་བསག་ཅིང༌། །ངན་ངོན་ལྷགས་སྐྱོབ་ཙམ་གྱིས་ཆོག་པར་འཛིན། །
དེ་ཕྱིར་སྟོན་པ་རབ་ཏུ་བྱུང་བའི་དུས། །གསེར་སྲང་བརྒྱ་ཕྲག་རི་བའི་གོས་
སྤངས་ནས། །ཕྱག་དར་ཁྲོད་པའི་གོས་ནི་བསྣམས་པ་ཡིན། །ཤུགས་ཀྱིས་
རྙེད་ན་ཆེད་དུ་མི་སྤངས་ཏེ། །གསེར་སྲང་བརྒྱ་ཕྲག་རི་བའི་གོས་རྙེད་ཀྱང༌། །
དགེ་སློང་རྣམས་ལ་གྱོན་པར་གནང་བ་ཡིན། །དེ་ཡང་དམར་དང་སེར་དང་
ངུར་སྨྲིག་ལས། །རྒྱ་ཁ་སྔོ་ལྗང་དཀར་པོ་ལ་སོགས་སྤང༌། །ཇི་ལྟར་སྙིང་ནས་
བྱ་བཏང་ཡིན་གྱུར་ཀྱང༌། །ཆོས་གོས་རྣམ་གསུམ་ལྷུང་བཟེད་སྤང་མི་རུང༌། །
ཆོས་གོས་སྙམ་སྦྱར་ཆ་ཚད་མི་ལྡན་སྤང༌། །འཁར་གསིལ་ཆུ་ཚགས་གདིང་བ་
རྙེད་ཀྱང་བཅང༌། །དེ་རྣམས་རྙེད་ཀྱང་མི་བཅང་རྒེབ་བེ་སོགས།
ཁྲིམས་འགལ་བའི་ཆ་ ལུགས་ བྱེད་པ་ནི། །ད་ལྟའི་སངས་རྒྱས་མངོན་སུམ་
བཞུགས་མདོ་དང༌ ། །ཡུལ་འཁོར་ སྐྱོང་ གི་མདོ་ལས་ ལུང་བསྟན་བཞིན། །
དཀོན་ མཆོག་ འབངས་ སོགས་ ཡབ་ སྲས་ རྣམས་ ཀྱིས་ བཀག །ཟས་ གོས་
།འདུལ་
134

འཛོམས་ནས་སྤང་དཀའ་གཏམ་ཡིན་ཏེ། །བསྟོད་པ་ཐོས་ན་ང་རྒྱལ་སེམས་
2.
འཕང་མཐོ། །ང་རྒྱལ་དེ་ནི་ཐར་པའི་བར་ཆད་ཡིན། །བསྟོད་འོས་མེད་ པར་
བསྟོད་ན་བསོད་ནམས་འཛད། །ཤི་བའི་ཚེ་ན་སྙན་གྲགས་རྗེས་མི་འབྲང༌། །
དེ་ཕྱིར་བསྟོད་ར་བྱུང་ཡང་དགའ་བ་སྤང༌། །ངན་སྨྲས་བྱེད་པ་ཐོས་ན་ཁོང་ཁྲོ་
སྐྱེ༑ །དེ་དུས་ངོ་བོ་བལྟས་ན་བོགས་སུ་ཐོན། །མ་ཉེས་ངན་སྨྲས་བྱུང་ན་སྒྲིབ་
པ་འཛད། །དེ་ཕྱིར་ངན་སྨྲ་བྱུང་ཡང་དགའ་བ་བསྒོམ། །ངག་འདོན་མི་བྱ་ལྟ་
བའི་ཀློང་དུ་བསྐྱུར། །གལ་ཏེ་བསྟན་པའམ་རང་གི་ཆོས་བརྒྱུད་ལ། །གནོད་
པའི་སྐུར་འདེབས་ཡིན་ན་དག་བྱ་གསུངས། །དེ་ནས་རི་ཁྲོད་ འགྲིམ་ པའི་
གནས་བཤད་པ། །དང་པོ་དཔའ་བོ་མཁའ་འགྲོས་བྱིན་བརླབས་ཤིང༌། །བར་
དུ་ཨོ་རྒྱན་ཆེན་པོས་ཞབས་ཀྱིས་བཅགས། །རིམ་པར་གྲུབ་ཆེན་རྣམས་ཀྱིས་
ངོས་བཟུང་བའི། །ཙཱ་རིའི་གནས་ལག་གནས་ཕྲན་དུ་གཏོགས་པའི། །གནས་
ཆེན་བརྒྱ་རྩ་གནས་ཕྲན་སྟོང་རྩ་གཉིས། །དེ་དག་རྣམས་སུ་ཞག་གཅིག་བསྒྲུབ་
པ་དེ། །གཞན་དུ་ལོ་གཅིག་བསྒྲུབས་ལས་ལྷག་པ་ནི། །ལུང་བསྟན་བཀའ་རྒྱ་
མ་ ལས་ གསུངས་ པའི་ ཕྱིར། །དེ་ འདྲར་ སྒྲུབ་ གནས་ བྱས་ ན་ མཆོག་ ཏུ་
བསྔགས༑ །དེ་ལྟ་མིན་ཀྱང་བཀའ་བརྒྱུད་གོང་མ་ཡི། །སྒྲུབ་གནས་ སམ་ནི་
ཞབས་ཀྱིས་བཅགས་པའི་གནས། །དེ་འདྲར་བསྒྲུབ་དགོས་སྒྲུབ་ཐབས་ཀུན་
ནས་གསུངས། །དེ་ཡང་གནས་ ཉམས་གནས་འཁྲེབ་སྤང་བྱ་སྟེ། །དང་པོ་
གནས་དེ་བྱིན་རླབས་ལྡན་གྱུར་ཀྱང༌། །དམ་ཉམས་སྡོམ་ཉམས་མང་པོས་སྤྱོད་
ངན་གྱིས། །གནས་ལ་གྲིབ་ཕོག་ཉམས་ལེན་འཕེལ་སྐྱེད་མེད། །རྟོགས་པ་
མཆོག་ཐོབ་ནུས་པར་ལྡན་ཡིན་ན། །ཚོགས་འཁོར་སྦྱིན་སྲེག་རབ་གནས་བྱས་
----ROOR----------
135

པ་ཡིས། །གནས་ཉམས་སོར་ཆུད་ཉམས་རྟོགས་འཕེལ་མོད་ཀྱི། །གསར་བུ་
།དཔེར་
ཉམས་རྟོགས་དམའ་བ་འདུག་མི་བྱ། །གནས་འཁྲེབ་ལ་ཡང་རྣམ་པ་གཉིས་
ཡིན་ཏེ། །གནས་སྒོ་མ་ཕྱེད་ཕྱེ་དུས་རྟེན་འབྲེལ་འཆུག །གནས་བདག་དཔའ་
བོ་མཁའ་འགྲོ་ཤིན་ཏུ་རྩུབ། །ཏིང་འཛིན་དྲོད་ཉུལ་ཆོ་འཕྲུལ་ཅི་ཡང་སྟོན། །
རྟོགས་པ་མཐོ་ན་བོགས་ཐོན་དངོས་གྲུབ་ཐོབ། །དཔེར་ན་མི་ལ་ལིང་པའི་
བྲག་བཞུགས་བཞིན། །རྟོགས་པ་དམའ་ན་བར་ཆད་སྲོག་དང་བྲལ།
ན་སྤུ་བོའི་རྨ་ཡི་རྐུང་ལུང་བཞིན། །གནས་དང་དགོན་སྡེ་རི་ཁྲོད་ལ་སོགས་
པ༑ །དང་པོ་བཀྲ་ཤིས་བྱིན་རླབས་ལྡན་གྱུར་ཀྱང་། །བར་སྐབས་སྤྱོད་པ་ངན་
པས་དམ་སྲི་ཞུགས། །སུ་བསྡད་བཀྲ་མི་ཤིས་ཤིང་བར་ཆད་རྒོད། །ནུས་པ་
ལྡན་པས་སྲེག་མནན་བྱིན་འབེབས་བྱ། །དེ་མིན་གསར་བུ་བསྡད་ན་བར་ཆད་
འཁྱེར༑ །དེ་ལྟར་གནས་རྙིང་རྙེད་པར་མ་གྱུར་ན། །ཕ་ཡུལ་མི་ཡུལ་སྐབས་སུ་
གང་བབས་ཀྱི། །ཡུལ་གྱི་དཔོན་དང་གཞི་བདག་ཆོས་ལ་དགའ། །ཁྱད་པར་
ས་དེའི་བདག་པོས་བཀའ་གནང་དགོས། །དེ་མིན་དགེ་སློང་ཡིན་ན་ལྟུང་བ་
ཆེ༑ །མཐུན་རྐྱེན་འཛོམས་ཤིང་ས་དཔལ་བཟང་བའི་ས། །ཁང་པ་རྙིང་པའམ་
ནི་གསར་དུ་བརྩེགས། །གནས་ རི་བཟང་པོའི་ས་སྣ་གང་རྙེད་ བཏབ། །དེ་
ཡིས་ ས་ གཞིར་ རབ་གནས་ བྱས་ དང་འདྲ། །ཡབ་ སྲས་ ལ་ སོགས་ བླ་ མའི་
ཞབས་རྗེས་བཤམ། །དེས་ནི་ས་དེ་ཞབས་ཀྱིས་བཅགས་པ་དང༌། །ཁྱད་པར་
མེད་པ་མགོན་པོའི་རྒྱུད་ནས་གསུངས། །ཐོག་མར་ཁྱིམ་མམ་གནས་དེ་གར་
སྐྱིད་སར། །ཐུབ་དབང་སྐུ་དང་གླེགས་བམ་མཆོད་པ་བཤམ། །སྤྱན་འདྲེན་ལ་
སོགས་ས་གཞི་བྱིན་རླབས་ལྟར། །བཀའ་གདམས་ལུགས་ཀྱི་ས་གཞི་བྱིན་
136

རླབས་ཡིན། །དེ་ནས་ས་གཞི་གསེར་གྱི་རྡོ་རྗེ་ནི། །རྒྱ་གྲམ་སྲ་ཤིང་བརྟན་
པའི་ལྟེ་བ་ན། །མེ་ཏོག་པདྨའི་སྡོང་པོ་ཆེན་པོ་སྐྱེས། །པདྨའི་འདབ་མས་ས་
ཕྱོགས་དེ་ཀུན་ཁྱབ། །དེ་སྟེང་ཟླ་བའི་དཀྱིལ་འཁོར་སྟེང་དུ་ཧྲཱིཿ །དེ་ལས་རང་
ཉིད་ཐུགས་རྗེ་ཆེན་པོ་ནི། །འགྲོ་འདུལ་ དཀཪ་ པོ་ ཕྱག་ བཞི་ གཞུང་ ལྟར་
བསྒོམ༑ །ས་ཕྱོགས་དེ་ཡི་ལྷ་འདྲེ་མི་གསུམ་ལ། །བྱམས་དང་སྙིང་རྗེ་ ཐུན་
གཅིག་བསྒོམས་བྱས་པས། །ཐམས་ཅད་འདུས་ནས་དད་ཅིང་གུས་པ་ཡིས། །
ཡིག་དྲུག་འདོན་ཅིང་ཕྱག་དང་སྐོར་བ་བྱེད། །ཡུལ་ཕྱོགས་འདི་ཡི་རྩྭ་ཤིང་ཆུ་
དང་ས། །ཅི་དགར་སྤྱོད་ཅེས་ལྷ་འདྲེས་ཕུལ་བར་བསམ། །དེ་ལྟར་མིན་ན་མ་
བྱིན་ལེན་དུ་འགྱུར། །དེ་ནི་རི་ཆོས་ལུགས་ཀྱི་བྱིན་རླབས་ཡིན། །དེ་ནས་ ཁང་
པ་གསར་བརྩེགས་ཡིན་ན་ནི། །ས་བསླང་ལྟོ་འཕྱེ་དཀྱིལ་འཁོར་དུས་བཞིན་
བྱ༑ །ཁང་རྙིང་ཡིན་ན་དཀར་ བགེགས་གཏོར་མ་བཤམ། །དཀར་གཏོར་
གནས་བདག་གཉུག་མར་གནས་ལ་བསྔོ། །གནས་འདི་བདག་ལ་གཡོར་དང་
བྱང་ཆུབ་བསྒྲུབ། །བདག་གི་དགེ་ རྩའི་ ཆ་ཤས་ ཁྱོད་ ལ་ སྦྱིན། ། །ངེད་ རང་
གཉིས་ཀའི་དོན་དུ་ཆོས་སྤྱོད་པས། །འདི་ལ་ཕྲག་དོག་མ་བྱེད་སྟོངས་གྲོགས་
མཛོད༑ །ཅེས་ བརྗོད་ གཏོར་ མ་ རྒྱབ་ རིའི་ ཕྱོགས་ སུ་ འབུལ། །དེ་ ནས་
བགེགས་གཏོར་བགེགས་རིགས་སྤྱི་དང་ནི། །ཁྱད་པར་ཡུལ་འདྲེ་གནས་འདྲེ་
རྣམས་ལ་བསྔོ། །བདག་གིས་འདི་རུ་བྱང་ཆུབ་བསྒྲུབ་པ་ལ། །ཁྱེད་རྣམས་
སྡང་སེམས་བར་ཆད་མ་བྱེད་དང༌། །ནམ་ཞིག་བདག་གིས་བྱང་ཆུབ་ཐོབ་པའི་
ཚེ༑ །ཁྱེད་ཅག་རྣམས་ཀྱི་སྡུག་བསྔལ་སེལ་བ་དང༌། །བདེ་སྐྱིད་ཐམས་ ཅད་
བདག་གིས་བསྒྲུབ་པར་བྱ། །ཞེས་བརྗོད་བགེགས་ཀྱི་གཏོར་མ་ཕྱིར་ལ་དོར༎
137

དེ་ནས་བུམ་པར་སྨེ་བརྩེགས་རྣམ་འཇོམས་སོགས། །གཟུངས་སྒྲུབ་བྱས་པའི་
ཆུ་ཡིས་མེ་ལོང་ངོས། །ཁང་པ་དེ་ལ་ཕྱི་ནས་ཁྲུས་གསོལ་བྱ། །ནང་དུ་གཟུངས་
ཆུ་གཏོར་ཞིང་སྤོས་ཀྱིས་བདུག །ཁང་པ་སྟོང་པར་ ལུས་ ཚེ་གདོན་ཞུགས་
སམ༑ །རོ་གྲིབ་ལ་སོགས་ཡོད་ཀྱང་དེ་ཡིས་བསང་། །དེ་ནས་ཁང་པ་ སྭ་བྷཱའི་
སྔགས་ཀྱིས་སྦྱང༌། །སྟོང་པའི་ངང་ལས་སེང་ཁྲི་པད་ཟླའི་སྟེང༌། །བྷཾ་ལས་བྱུང་
བའི་རྣམ་པར་སྣང་མཛད་ནི། །དཀར་པོ་བྱང་ཆུབ་མཆོག་གི་ཕྱག་རྒྱ་ཅན། །
བསྐྱེད་ནས་སྤྱན་དྲངས་དབང་བསྐུར་རྒྱས་གདབ་བྱ། །མཆོད་བསྟོད་བྱས་ཏེ་
འོད་ཞུ་ཁང་པར་གྱུར། །དེ་ནི་གནས་དང་ཁང་པ་བྱིན་རླབས་ཡིན། །བདེ་
མཆོག་ རྒྱུད་ ལས་ སྒྲུབ་ པའི་ གྲོགས་ལ་ནི། །བུད་ མེད་ ཌཱཀྐིའི་ མཚན་ ལྡན་
དགོས་གསུངས་པ། །གྲུབ་ཆེན་རྩ་རླུང་རང་དབང་ཐོབ་རྣམས་ཡིན། །པད་
འབྱུང་དྲིལ་བུ་པ་དང་མར་པ་བཞིན། །སོ་སོའི་སྐྱེ་བོ་རབ་ཏུ་བྱུང་རྣམས་ཀྱིས། །
བུད་མེད་ཕྱོགས་སུ་ཉེ་བར་མི་བྱ་སྟེ། །ཁང་པར་ཡུད་ཙམ་བསྡད་ཀྱང་ལྟུང་བ་
ཡིན༑ །དེ་ཕྱིར་རི་ཁྲོད་ཐེམ་པའི་ནང་ཉིད་དུ། །འཇའ་ལུས་ཌཱ་ཀིའི་ལྷ་མོ་མ་
གཏོགས་པ། །མི་ཡི་བུད་མེད་བྱུང་ན་བཀའ་ཆད་ཐོངས། །ཞེས་བརྗོད་ ཆོས་
སྐྱོང་རྣམས་ལ་བཀའ་བསྒོ་བྱ། །སྒོ་རྩར་ཐོ་བརྩེ